cyanic-selkie/wikianc huggingface dataset:
झाला मान सिंह
पराक्रम
जिस प्रकार हल्दीघाटी के युद्ध में महाराणा प्रताप का मुकुट पहनकर झाला मानसिंह ( झाला मन्ना ) ने अपने प्राणों की आहुति देकर वीर शिरोमणि महाराणा प्रताप के प्राणों की रक्षा की थी। उसी प्रकार खानवा के युद्ध में महाराणा सांगा को झाला मान के दादा झाला बीदा ने अपनी जान देकर बचाया था।
वीर योद्धा झाला मानसिंह की कहानी
सन 18 जून 1576, अकबर और महाराणा प्रताप के बीच लड़ा गया हल्दीघाटी युद्ध महाभारत के युद्ध की तरह ही भयानक और विशालकारी था हल्दी घाटी के इस भीषण और महाप्रलयकारी युद्ध में जब महाराणा प्रताप ने अकबर के सेनापति मानसिंह पर हमला किया तब उनके भाले के एक ही वार से राजा मानसिंह का महावत मारा गया।
असंख्य मुगल सैनिक बोखला गए और महाराणा प्रताप पर वार करने के लिए आगे बढ़े इधर राजपूत सैनिक भी प्राण हथेली पर रखकर युद्ध लड़ रहे थे महाराणा का एक एक सैनिक लाखो पर भी भारी पड़ रहा था महाराणा प्रताप के सिर पर मेवाड़ का राजमुकुट था असंख्य मुगल सैनिक उसी को निशाना बनाकर वार कर रहे थे।
मानसिंह पर हमला करते समय चेतक के घायल हो जाने से मुगल सैनिकों ने महाराणा प्रताप के चारों और घेरा डालना शुरू कर दिया और धीरे-धीरे महाराणा प्रताप संकट कि स्थिति में फसने लगे।
बलिदान
उसी समय स्थिति की गंभीरता को परख कर महाराणा प्रताप के स्वामीभक्त परमप्रतापी सरदार झालामान सिंह ( झाला मन्ना ) अपनी स्वामिभक्ति का प्रमाण देते हुए आगे बड़े और महाराणा प्रताप के सर से राज चिन्ह और मुकुट लेकर अपने सर पर धारण कर लिया और महाराणा प्रताप को युद्ध क्षेत्र से निकल जाने को कहा।
झाला मन्ना की चाल कामयाब रही और शत्रुओं ने झाला मन्ना को ही महाराणा प्रताप समझ लिया और उन पर आक्रमण करने के लिए टूट पड़े भीषण युद्ध हुआ लेकिन अंत में हुआ वहीं की जो होना था भीषण युद्ध करते करते झाला मन्ना वीरगति को प्राप्त हुए। वीरगति को प्राप्त होने से पहले ही झाला मन्ना मुगल सेना को पूर्व की ओर पीछे धकेल चुके थे।
धोन् (कर्नूलु)
धोन् (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
भारतीय राज्य पशुओं की सूची
{| class="wikitable sortable" ! width=98px|केन्द्रशासित प्रदेश ! width=138px|सामान्य नाम ! width=155px|वैज्ञानिक नाम ! width=155px|चित्र घोषित नहीं
रिद्धिमा तिवारी
रिधिमा तिवारी एक भारतीय टेलीविजन अभिनेत्री हैं।  वह दो दिल एक जान में रसिका, ससुराल गेंदा फूल में दिशा और लाइफ ओके की सीरीज गुलाम में मालदावली की अपनी भूमिकाओं के लिए जानी जाती हैं। वह 2017 में फिल्म बेगम जान के लिए बॉलीवुड डेब्यू के लिए भी जानी जाती हैं।
निजी जीवन
रिद्धिमा तिवारी ने अपने टीवी करियर की शुरुआत 'दो दिल एक जान' से की थी। इसके बाद वो ससुराल गेंदा फुल, 'रिश्तों से बड़ी प्रथा', 'हर घर कुछ कहता है', 'आशिक बीवी का', 'सावधान इंडिया', 'गुलाम' जैसे शोज में दिखीं।
फिल्में
रिद्धिमा तिवारी जस्करन सिंह के साथ शादी के बंधन में बंध गए हैं।
चना-नेनुआ
चना-नेनुआ एक बिहारी व्यंजन है।
सुभाष पालेकर
सुभाष पालेकर (जन्म:१९५०) एक भारतीय कृषक एवं कृषि वि‍शेषज्ञ हैं। उन्होंने 'शून्य बजट आध्यात्मिक कृषि' के बारे में अभ्यास किया है और कई पुस्तकें लिखी है। उन्होंने 'शून्य बजट प्राकृतिक (आध्‍यात्‍मि‍क) कृषि' का आवि‍ष्‍कार किया है और ऐसी तकनीक विकसित की है, जिसमें कृषि करने के लिए न ही किसी भी रासायनिक कीटनाशक का उपयोग नहीं किया जाता और न ही बाजार से अन्‍य औषधि‍याँ खरीदने की आवश्‍यकता पड़ती है। उन्होंने भारत में इस वि‍षय पर कई कार्यशालाओं का आयोजन किया है। उन्हें वर्ष 2016 के भारत के चौथे सर्वोच्च नागरिक पुरस्कार 'पद्म श्री' से सम्मानित किया गया है।
शिक्षा और व्यवसाय
सुभाष पालेकर का जन्म वर्ष 1949 में भारत में महाराष्ट्र के विदर्भ क्षेत्र में बेलोरा नाम के एक छोटे से गाँव में हुआ। उन्होंने नागपुर से कृषि विषय में स्नातक की डिग्री प्राप्त की। कॉलेज की शिक्षा के दौरान वह सातपुड़ा आदिवासी क्षेत्र में जाकर उनकी समस्याओं के बारे में आदिवासियों के साथ काम किया। पढ़ाई के बाद वर्ष 1972 में वह अपने पिता के साथ कृषि करने लगे। उनके पिता एक किसान थे, लेकिन कॉलेज में रासायनिक कृषि सीखने के बाद, श्री पालेकरजी ने भी रासायनिक कृषि करना शुरू कि‍या। वर्ष 1972-1990 से अभ्यास करते समय वह मीडिया में इस वि‍षय पर लेख भी लिखते थे।
वह वेद, उपनिषद् और अन्‍य प्राचीन ग्रंथों के दर्शन (प्राचीन भारतीय सोच) की ओर आकर्षित हुए। आध्यात्मिक परंपरा के संत ज्ञानेश्वर, संत तुकाराम और संत कबीर से प्रेरित हुए जिन्होंने परम सत्य की खोज की। इसी बीच, उन्होंने गांधी और कार्ल मार्क्स को भी पढ़ा और उनके तुलनात्मक अध्ययन भी किया। उन्होंने पाया कि कार्ल मार्क्स की सोच गांधीजी की सोच जैसी नहीं है, गांधी जी का दर्शन प्रकृति के अधिक नजदीक है। मार्क्स ने प्रकृति के स्वामित्व नियम का खंडन किया, जब उसने सुना कि रूस में कम्युनिस्ट आंदोलन के दौरान हजारों किसान की मारे गए थे, उन्होंने गांधी जी के दर्शन के अतिरिक्त कोई विकल्प न होने की बात की पुष्टि की जो सत्य और अहिंसा पर आधारित थी। महात्‍मा गांधीजी, छत्रपति‍ शिवाजी, ज्योतिबा फुले, विवेकानंद और टैगोर जैसे महान भारतीय हस्तियों ने निरपेक्ष भाव से प्राकृतिक सत्य और अहिंसा (सत्य और अहिंसा) के प्रति अपनी बुनियादी विचारधारा का निर्माण किया था। वर्ष 1972-1985 के बाद से, जब रासायनिक कृषि का प्रयोग हमारे देश के कृषि उत्पादन लगातार बढ़ा लेकिन वर्ष 1985 के बाद, कृषि‍ उत्‍पादन में गिरावट आना शुरू हो गई। रासायनिक कृषि अर्थात हरित क्रांति की तकनीक को अपनाने के बाद भी, क्यों उत्पादन कम हो रहा है? यह देखकर वह आश्‍चर्यचकि‍त हुए। फि‍र तीन वर्षों तक उन्‍होंने इसके कारणों की तलाश करने के बाद निष्कर्ष निकाला कि, दरअसल कृषि विज्ञान एक झूठे दर्शन पर आधारित है। उन्‍हें हरित क्रांति में बहुत दोष दि‍खाई दि‍ए। फिर उन्होने रासायनिक कृषि के वैकल्पिक कृषि पर शोध करना शुरू किया।
नयी शुरुआत
महाविद्यालय जीवन के दौरान, जब वह आदिवासी क्षेत्रों में काम कर रहे थे, तब उन्होने अपनी जीवन शैली और सामाजिक संरचना का अध्ययन किया। उन्होंने जंगलों में प्रकृति प्रणाली का अध्ययन किया। जंगल में किसी भी मानवीय हस्‍तक्षेप और सहायता को न देख कर वह हैरान रह गए। वहाँ हर साल आम, बेर, इमली, जामुन, शरीफा, नीम, मोह के बड़े-बड़े पेड़ों पर बहुत फल आते थे। तब उन्होंने जंगल के वृक्षों के प्राकृतिक विकास पर अनुसंधान शुरू किया। वर्ष 1986-88 के दौरान उन्होंने जंगली वनस्पतियों का भी अध्ययन किया। उन्होंने पाया कि जंगलों में एक स्व-विकसित, स्व: पोषित और पूरी तरह से आत्मनिर्भर प्राकृतिक व्यवस्था विद्यमान है। वहाँ एक पारिस्थितिकी तंत्र है, जि‍स पर वनस्‍पति‍यों का वि‍कास होता है। उन्होंने प्राकृतिक व्यवस्था का अध्ययन किया और वर्ष 1989 से 1995 के दौरान जंगल की उन प्राकृतिक प्रक्रियाओं का अपने खेत पर परीक्षण कर देखा। इन छह वर्षों के शोध कार्य के दौरान उन्‍होंने 154 अनुसंधान परियोजनाएँ पूर्ण की। इसके बाद उन्हेंने 'शून्य बजट प्राकृतिक (आध्‍यात्‍मि‍क) कृषि' की तकनीक आरंभ की, जि‍सका प्रचार उन्‍होंने कार्यशालाओं, सेमिनार के माध्यम से कि‍या और इस वि‍षय पर मराठी, हिंदी, अंग्रेजी, कन्नड़, तेलुगु, तमिल भाषाओं में अपनी पुस्तकें लि‍खीं और भारत भर में किसानों के द्वारा स्थापित कृषि के हजारों मॉडल वि‍कसि‍त कि‍ए।
वर्ष 1996-98 से उन्हें पुणे, महाराष्ट्र से एक प्रसिद्ध होने वाले 'बलीराजा' मराठी कृषि पत्रिका की संपादकीय टीम में शामिल किया गया लेकिन, आंदोलन की गति को बढ़ाने के लिए, वर्ष 1998 में उन्होंने त्यागपत्र दे दिया। उन्होंने कृषि‍ के बारे में मराठी में 20, अंग्रेजी में 4 और हिन्दी में 3 पुस्तकें लिखी। मराठी में लिखी गई पुस्तकों का सभी भारतीय भाषाओं में अनुवाद किया जा रहा हैं। उनके आंदोलन ने मीडिया के जरिए राजनेता, किसानों का ग्रामीण अर्थव्यवस्था की वास्तविक समस्याओं के प्रति ध्यान आकर्षित किया। वे मानते हैं, अब शून्य बजट प्राकृतिक (आध्‍यात्‍मि‍क) कृषि के अलावा किसानों की आत्महत्याओं को रोकने का और कोई विकल्प नहीं है। उनका यह भी विश्वास है कि इंसान को जहरमुक्त भोजन उपलब्ध करने का एक ही तरीका है, शून्य बजट प्राकृतिक (आध्‍यात्‍मि‍क) कृषि।
पुरस्कार
भारत के महाराष्ट्र, कर्नाटक, तेलंगाना, आंध्र प्रदेश, तमिलनाडु, केरल, पंजाब, हरियाणा, उत्तर प्रदेश, मध्य प्रदेश, छत्तीसगढ़, झारखंड, पश्चिम बंगाल, राजस्थान, गुजरात राज्यों के 30 लाख किसान शून्य बजट प्राकृतिक (आध्‍यात्‍मि‍क) कृषि कर रहे हैं। कर्नाटक राज्य ने उन्हें वर्ष 2005 में, एक क्रांतिकारी संत बसवराज के नाम पर दिया जाने वाला पुरस्कार श्री मृग राजेन्द्र मठ, चित्रदुर्ग द्वारा "बसवश्री" पुरस्‍कार से सम्मानित किया था, जिसमें 1 लाख रुपये व प्रशस्ति पत्र दिया गया। इसके पहले यह पुरस्कार दलाई लामा, अन्ना हजारे, वंदना शिवा, मेधा पाटकर, गदर, शबाना आज़मी को दिया गया था। वर्ष 2006 में कर्नाटक राज्य रयत संघ, कर्नाटक ने किसान संघ भारत कौशक रत्न पुरस्कार से भी उन्हें सम्मानित किया था।
वर्ष 2007 में उन्हें श्री रामचद्रपुरमठ, शिमोगा कर्नाटक द्वारा भारतीय पशु संवर्धन के लिए 'गोपाल गौरव पुरस्कार' भी प्रदान किया गया था।
उष्ण निमज्जन गैलवानीकरण
विधि
इसके लिये पिटवां लोहे, या मृदु इस्पात, का एक पात्र आवश्यक होता है, जिसमें पिघला स्पेल्टर रखा जा सके। इस पात्र को नीचे से गरम कर जस्ते को पिघलाते हैं। जिन पात्रों पर जस्ता चढ़ाना होता है, उन्हें पहले अम्ल से, पीछे जल से धोकर सुखाते और तब द्रावक के साथ उपचारित कर पिघले जस्ते में डुबा देते हैं। लोहे की सतह पर यदि बालू के कण चिपके हों तो 5 प्रतिशत हाइड्रोक्लोरिक अम्ल से प्रारंभ में उपचारित कर लेते हैं। अम्लमार्जन के पश्चात आक्सीकरण से बचाने के लिये, उसे पानी में डुबाकर रखते हैं। जस्ता-उष्मक पर तैरते हुए द्रावक स्तर पर ले जाने के पूर्व, इस्पात की ऊपरी सतह के आक्साइड को 5 से 20 प्रति शत तक के जिंक अमोनियम क्लोराइड के विलयन से पारित कर दूर कर लेते हैं।
जस्ता उष्मक का ताप 425 डिग्री से 460 डिग्री सें. तक रह सकता है। जस्ती तार बनाने की विधि यह है कि उर्ध्वाधर तर्कु (spindle) से इस्पात के तार को पहले सोस उष्मक में ले जा कर तार का ऐनीलीकरण करते हैं और फिर क्रमश: उष्ण हाइड्रोक्लोरिक अम्ल में ले जाते, पानी से धोते और ज़िंक क्लोराइड के द्रावक उष्मक में ले जाते हैं। तब उसे जस्ता उष्मक में ले जाकर निमज्जक छड़ों द्वारा सतह के नीचे रखते हैं। उष्मक से निकालकर इसे ऐस्बेस्टस के गुद्दों या काठ कोयले के संस्तर से पारित करते हैं और पानी के फुहारे से ठंडा कर गड़ारी (reel) पर लपेटते हैं। चादर की जस्ती बनाने के लिये भरणरोलों (feeding rolls) से चादरें निकालकर द्रावक उष्मक में और द्रावक स्तर से होते हुए जस्ता उष्मक में ले जाते हैं। पार्श्वनियामक (side guide) और निचले रोलों द्वारा चादरें पिंच (pinch) रोलों में जाती हैं, जो अंशत: उष्मक में डूबे रहते हैं और वहाँ से निकलकर वे शीतक वाहक (cooling conveyors) मे जाती हैं। समतल करनेवाले रोलों (rolls) से निकलने के बाद चादरें आवश्यक विस्तार में काट ली जाती हैं।
जस्ती पाइप का द्रावक धावन (flux wash) करते हैं और उसे जस्ता चढ़ानेवाली केटली के द्रावक स्तरों से पारित करके लपेटते हैं। पाइप को ऐसे रखते हैं कि उसके आभ्यंतर भाग से अधिक से अधिक जस्ता बहकर निकल जाय। अम्लमार्जन और द्रावक उपचार के बाद छोटे छोटे खंडों और लोगों (fixtures) को पिटकों में रखते और पोछते हैं। मैल की निकासी और पोंछाई से कितना जस्ता नष्ट होता है, यह वस्तु की किस्म पर निर्भर करता है।
जस्ता शीघ्रता से लोहे के साथ मिश्रधातु की परत बनाता है। इस्पात के तुंरत बाद Fe3Zn10 के निक्षेप का पतला कठोर निक्षेप रहता है। दूसरा यौगिक FeZn7 होता है, जो जस्ते के लेप को चिपकाता है। यह FeZn13 से घिरा हुआ रहता है, जो विसरण की दर (disffusion rate) को सीमित करता है। बाह्य भाग पर शुद्ध जस्ते की परत रहती है।
जस्ती लेप का बाहरी रूप जस्ते की सतह की परत के मणिभीकरण की प्रकृति से निर्धारित होता है, जो अधिकांश शीतलन की दर पर निर्भर करता है। जस्ते में वंग की उपस्थिति से लेप की एकरूपता और चिपकने का गुण बढ़ जाता है। जसते के ऊष्मक (bath) में 0.1 प्रतिशत, या इससे कम सांद्रण में, ऐल्यूमिनियम की उपस्थिति का उपयोग बहुत बढ़ गया है। इसे सतह के नीचे इसलिये डाला जाता है कि गलन के द्रावक से इसकी प्रक्रिया तेजी से होकर परिचालन की कठिनाइयों को न बढ़ाए। जस्ती गलन की तरलता को ऐल्यूमिनियम सरलता से बढ़ा देता है, अत: इसका उपयोग अनियमित आकार की झिरी या तरेड़ (slot or crevices) वाली वस्तुओं के लेप में होता है, जहाँ अन्य विधि से जस्ते के पहुँचने में कठिनाई होती हैं।
सतह की चमक को प्रभावित करने वाले कारक
कोई भी वस्तु, जो जस्ते के सतह तनाव को बदल सकती है चमक का नियंत्रण करती है। इसमें निम्ललिखित बातें महत्व रखती हैं :
2. अम्लमार्जन की विधि और कोटि,
3. चादर का ऐनीलीकरण करनेवाले द्रव्यों की भिन्नता,
4. चादर की सतह की दशा,
5. उपयोग में आए स्पेल्टर की किस्म,
6. जस्ता चढ़ाने के ऊष्मक का ताप,
7. जस्ते में चादर में निमज्जन का समय तथा
8. जस्ता चढ़ाने की रीति।
सन्दर्भ
Galvanisation
राज कँवर
राज कँवर हिन्दी फ़िल्मों के एक निर्देशक हैं।
सिलादोन
सिलादोन (Siladon) भारत के झारखंड राज्य के खूंटी ज़िले में स्थित एक गाँव है।
जसपुर-ढौडियालस्यू-१, थलीसैंण तहसील
जसपुर-ढौडियालस्यू-१, थलीसैंण तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक विकासशील व उन्नत शहर है। यह सुन्दर वादियों से घिरा शहर है। मुख्य भाषा आधुनिक गढवाली है। अंग्रेजी व हिन्दी भी बखूबी प्रयोग मे है।
बी डी लंदनतोड़
स्वतन्त्रता संग्राम सेनानी '''बी. डी. लंदनतोड़''' का पूरा नाम बिशंभर दत्त शर्मा था।
जीवन परिचय
उत्तर प्रदेश के ग्राम भोला झाल ज़िला मेरठ में एक साधारण पंडित परिवार में बिशम्बर दत्त शर्मा उर्फ बी. डी. लंदनतोड़ का जन्म हुआ था। छोटी आयु से ही देश को आजादी दिलाने के लिए वे क्रांतिकारी गतिविधियों में शामिल होने लगे। सन 1931 में एक बार उन्हें ब्रिटिश अधिकारियों के टेलीफोन के तार तोड़ने के आरोप में गिरफ्तार कर के ज़िला जज के कोर्ट में हाजिर किया गया।
जज ने उनसे प्रशन किये,
भारत को आजाद करने में वे अंग्रेजी हुकूमत के आगे सीना तानकर खडे़ रहे। अंग्रेजों ने उन्हें गिरफ्तार कर बरेली जेल में बंद किया था।
नंदवरं (कर्नूलु)
नंदवरं (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
चना दाल की कचौरी
चना दाल की कचौरी एक बिहारी व्यंजन है।
पहलवान तारामंडल
पहलवान या हरक्यूलीज़ (अंग्रेज़ी: Hercules) तारामंडल अंतर्राष्ट्रीय खगोलीय संघ द्वारा घोषित तारामंडलों में से पाँचवा सबसे बड़ा तारामंडल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें से एक है और अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में भी यह शामिल है। इसका नाम प्राचीन यूनानी कथा साहित्य के एक पात्र "हरक्यूलीज़" पर रखा गया है और पुरानी खगोलशास्त्रिय पुस्तकों में इसे अक्सर एक पहलवान के रूप में दर्शाया जाता था।
मढुका गाँव, कोंच (गया)
मढुका कोंच, गया, बिहार स्थित एक गाँव है।
निश्नैली, अल्मोडा तहसील
निश्नैली, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
नूरी बिल्ज जेलान
नूरी बिल्ज जेलान (जन्म २६ जनवरी १९५९, इस्तांबुल ) तुर्कीयाई फोटोग्राफर, पटकथा लेखक, अभिनेता और फ़िल्म निर्देशक हैं। उन्होंने फिल्मनिर्माता, फोटोग्राफर अभिनेत्री एब्रु जेलान से विवाह किया जो फ़िल्म क्लाइमेट्स में उनके साथ प्रमुख अभिनेत्री थीं।
मुहम्‍मद सुलेमान अधमी
मुहम्‍मद सुलेमान अधमी,भारत के उत्तर प्रदेश की दूसरी विधानसभा सभा में विधायक रहे। 1957 उत्तर प्रदेश विधान सभा चुनाव में इन्होंने उत्तर प्रदेश के बस्‍ती जिले के 256 - बानगंगा (पूर्वी) विधान सभा निर्वाचन क्षेत्र से कांग्रेस की ओर से चुनाव में भाग लिया।
नयाटोल
नयाटोल (Nayatol) भारत के बिहार राज्य के बेगूसराय ज़िले में स्थित एक गाँव है।
निम्नताप मॉड्यूल
क्रायोमॉड्यूल (cryomodule) या निम्नताप मॉड्यूल उन पात्रों (cryostats) को कहते हैं जिनके अन्दर अतिचालक रेडियो आवृत्ति कैविटी को रखकर उसे अतिचालक बनाया जाता है। इसके लिये क्रायोमॉड्यूल के अन्दर द्रव हिलियम का प्रवेश कराकर उसकी सहायता से कैविटी को 4K या 2K (2 केल्विन्) तक ठण्डा किया जाता है। ये कैविटीज आधुनिक कण त्वरक के प्रमुख अंग हैं। इनके द्वारा ही आवेशित कण किरणपुंज को त्वरित किया जाता है।
तिल बर्फी
तिल बर्फी एक बिहारी व्यंजन है।
ब्रह्मदत्त 'जिज्ञासु'
पण्डित ब्रह्मदत्त 'जिज्ञासु' (14 अक्टूबर 1882 - 22 दिसम्बर 1964) संस्कृत के विद्वान तथा वैदिक साहित्य के शिक्षक थे। उन्हें 'राष्ट्रीय पण्डित' की पदवी से सम्मानित किया गया था। उन्होने संस्कृत पठन-पाठन की सरलतम विधि विकसित की थी जो पाणिनि के अष्टाध्यायी पर आधारित थी।
वेदों के तलस्पर्शी विद्वान तथा पाणिनीय पद्धति से संस्कृत व्याकरण की शिक्षा देने के प्रबल समर्थक पण्डित ब्रह्मदत्त जिज्ञासु का जन्म जालंधर जिले के मल्लूपोता ग्राम में १४ अक्टूबर १८८२ को हुआ। इनके पिता का नाम रामदास तथा माता का नाम परमेश्वरी देवी था। जिज्ञासु जी ने संस्कृत का अध्ययन अष्टाध्यायी के प्रकाण्ड विद्वान स्वामी पूर्णानन्द से किया। व्याकरण में व्युत्पन्न होने के पश्चात् स्वामी सर्वदानन्द द्वारा स्थापित साधु आश्रम हरदुआगंज में उन्होंने आर्ष ग्रंथों का अध्ययन १९२० से प्रारम्भ किया। १९२१ में यह आश्रम गंडासिंह नाला अमृतसर में विरजानन्दाश्रम के नाम से स्थानान्तरित हो गया।
जीवन परिचय
नौ वर्ष की अल्पायु में ही उनके माता-पिता का देहान्त हो गया।आर्य समाज के किसी सज्जन ने उन्हें १०वीं कक्षा तक शिक्षित होने में सहायता की। १९१२ में उसने घर त्याग दिया तथा अपने गुरु स्वामी पूर्णानन्द से पाणिनीय व्याकरण की शिक्षा ली तथा काशी में वेदांग, उपांग, तथा वैदिक साहित्य का गहन अध्ययन किया।
अपने गुरु श्री स्वामी पूर्णानन्द जी सरस्वती से व्याकरण का अध्ययन करके ब्रह्मदत्त जिज्ञासु जी ने सन् १९२० में स्वामी सर्वदानन्द जी के 'साधु आश्रम पुलकाली नदी, अलीगढ़' में छात्रों के अध्ययन-अध्यापन को प्रारम्भ किया था। साथ में कार्य करने के लिये अपने पूर्व परिचित काशी में अध्ययन करनेवाले श्री पं० शङ्करदेव जी को और उनके साथी श्री पं० बुद्धदेव जी धारनिवासी को ले आये थे। ये दर्शनों के अच्छे विद्वान थे और चिकित्सा में बहुत कुशल थे। श्री स्वामी सर्वदानन्द जी महाराज ने इस आश्रम के लिये अमृतसर में शहर से चार मील दूर मजीठा रोड पर गण्डासिंहवाला ग्राम के समीप सुन्दर व्यवस्था कर दी थी, अतः सन १९२१ के अन्त में जिज्ञासु जी अपने सब साथियों और छात्रों को लेकर अमृतसर चले गये ।
सन् १९२३-२४ में 'आगरा शुद्धि सभा' की ओर से विस्तृत रूप में मलकाने मुसलमानों की शुद्धि का आन्दोलन चला, जिसमें सनातन धर्म सभा और आर्यसमाज दोनों के सदस्य यथाशक्ति सम्मिलित हुए। इसमें इस आश्रम से जिज्ञासु जी और पं० बुद्धदेवजी तथा चार बड़ी आयु के पुराने छात्र भी इस कार्य में लग गये। लगभग डेढ़ वर्ष के अन्तराल में आश्रम पर श्री पं० शङ्करदेव जी अकेले अध्यापन कार्य करते रहे। आश्रम का प्रबन्ध करनेवाली सभा का नाम 'सर्वहितकारिणी सभा' था। इसमें गुरुकुल विभाग और कालेज विभाग दोनों के सदस्य सम्मिलित थे। परन्तु इन दोनों विभागों का मेल कुछ काल के बाद ही लड़खड़ाने लगा और व्यय आदि की भी अव्यवस्था हो गयी। अन्त में इस सभा के साथ सम्बन्ध विच्छेद करके जिज्ञासु जी ने अपने दमखम पर ही अमृतसर के परिचित आर्यजनों को मिलाकर एक नई व्यवस्थापिका सभा बनाई, जिसके द्वारा छः महीने तक आश्रम की व्यवस्था निरापद सुचारू रूप से चलती रही, परन्तु पुरानी सर्वहितकारिणी सभा ने इसे भी कार्य न करने दिया।
इस समय तक पं० बुद्धदेव जी पाश्रम से पृथक् हो गये थे। आश्रम में इस समय लगभग ३५ ब्रह्मचारी थे। जिज्ञासु जी को अनुभव हुआ कि सर्व हितकारिणी सभा के लोग न स्वयं आश्रम की व्यवस्था सुचारु रूप से चलायेंगे और न हमें चलाने देंगे, अतः उन्होंने अमृतसर छोड़ने का निश्चय कर लिया। उन्होने पं० शङ्करदेव जी से सलाह करके काशी जाने का निश्चय किया, क्योंकि वहाँ एक समय की व्यवस्था 'अन्नक्षेत्र' में सुगमता से हो जाती थी। अतः आश्रम में जितने विद्यार्थी थे, उन के सभी माता-पिता और अभिभावकों को पत्र द्वारा सूचित कर दिया और लिख दिया कि वर्तमान कण्टकापूर्ण अवस्था में भी जो हमारे पर विश्वास करके अपने पुत्र को हमारे साथ काशी भेजना चाहें, वे हमें स्पष्ट लिखें और शेष छात्रों के माता-पिता अपने पुत्रों को आकर ले जावें । इस प्रकार जिज्ञासु जी पं० शङ्करदेव जी एवं १०-१२ छात्रों के साथ काशी पहुंचे। वहाँ पर श्री पं० शङ्करदेव जी का स्वास्थ्य प्रायः ठीक नहीं रहा। उनका अधिक काल अपनी चिकित्सा में ही लगा।
प्रातः सन् १९२८ में वे जिज्ञासु जी से अलग हो गये। इसके पश्चात् श्री पं० शङ्करदेव जी का साथ दूसरी बार काशी जाने पर ही सन् १९३१ के अन्त में हुआ और वह भी काशी निवास काल तक सीमित रहा। इस प्रकार जनवरी सन् १९२६ से लेकर अन्त तक वे एकाकी ही अध्यापन एवं ग्रन्थ लेखन सम्बन्धी कार्य कभी अमृतसर, पुनः काशी, वापस लाहौर, पुनः मीमांसा के विशेष अध्ययन के लिये पुनः काशी आदि स्थानों में रहते हुए करते रहे । देश विभाजन के बाद पुनः तीसरी बार काशी गये। इस बार उन्होंने काशी के पण्डित समाज के साथ विशेष सम्पर्क किया और अपने 'विरजानन्द आश्रम' का नाम 'पाणिनि महाविद्यालय' प्रख्यात किया। देश-विभाजन के कारण रामलाल कपूर ट्रस्ट का पूर्व प्रकाशन जो नष्ट हो गया था, पुनः प्रकाशित करने की व्यवस्था की। इसी काल में यजुर्वेद-भाष्य-विवरण के प्रथम भाग का द्वितीय संस्करण छपा और अष्टाध्यायी-भाष्य के प्रकाशित करने की योजना बनायी।
काशी के पण्डित प्रायः कहा करते थे कि जिज्ञासु जी ने कोई देवी सिद्ध कर रखी है, जिसके कारण मूर्ख से मूर्ख छात्र को भी कठिन से कठिन अष्टाध्यायी के सूत्रों का बोध अनायास ही करा देते हैं। इस पर गुरुजी हँसकर कहा करते थे कि आप लोगों की आधी बात सत्य है और आधी बात गलत है। निश्चय ही मैंने एक देवी सिद्ध कर रखी है, किन्तु वह आप लोगों की कल्पनिक देवियों में से नहीं है, मेरी देवी है 'अष्टाध्यायी'। इस अष्टाध्यायी से शास्त्रकार के क्रम के आधार पर मैं क्लिष्टतम विषय आसानी से समझा देता हूँ।
काशी में ही निवास करते हुए अन्तिम दिनों में राष्ट्रपति की ओर से संस्कृत पण्डित के रूप में उन्हें सम्मानित किया गया और उसके उपलक्ष्य में प्रतिवर्ष डेढ़ हजार रुपया (उस समय इतना ही दिया जाता था) मिलने लगा। इस प्रकार अन्त तक घोर परिश्रम पूर्वक ऋषि दयानन्द के मन्तव्य के अनुसार पाणिनीय व्याकरण का अध्यापन एवं वैदिक ग्रन्थों के शोध पर कार्य करते हुए उन्होंने २२ दिसम्बर सन् १९६४ को प्रात: दो बजे अपनी इहलीला समाप्त की।
यजुर्वेद भाष्य विवरण
महर्षि स्वामी दयानन्दजी कृत यजुर्वेद भाष्य के प्रथम १५ अध्यायों पर जिज्ञासु जी ने विस्तृत विवरण लिखा। विवरणकार ने ऋषि दयानन्द भाष्य पर विस्तृत टिप्पणियाँ लिखीं, तथा भाष्य में प्रयुक्त संस्कृत भाषा के व्याकरण विषयक तथाकथित अपप्रयोगों की साधुता सिद्ध की है। विवरण की विस्तृत भूमिका में वेद ज्ञान के स्वरुप, वेद और उसकी शाखाएँ, देवता वाद, छंदोंमीमांसा, धातुओं का अनेकार्थत्व तथा यौगिक वाद, वेदार्थ की विविध प्रक्रिया आदि महत्वपूर्ण विषयों का विवेचन किया गया है। इस विवरण का प्रथम १० अध्यायात्मक भाग रामलाल कपूर ट्रस्ट अमृतसर द्वारा २००३ विक्रम में प्रकाशित किया गया। अवशिष्ट पाँच अध्यायों का विवरण जिज्ञासु जी के निधन के पश्चात् २०२८ विक्रम में प्रकाशित हुआ।
अन्य ग्रन्थ
द वॉल्ट डिज़्नी कंपनी
द वॉल्ट डिज़्नी कंपनी (nyse: DIS) (सामान्यतः डिज़्नी नाम से संदर्भित) राजस्व के मामले में विश्व का सबसे बड़ा मीडिया और मनोरंजन समूह है। इसे 16 अक्टूबर 1923 को वॉल्ट डिज़्नी और रॉय डिज़्नी भाइयों द्वारा डिज़्नी ब्रदर्स कार्टून स्टूडियो के नाम से स्थापित किया गया था, जिसे 1923 में वॉल्ट डिज़्नी प्रोडक्शंस के नाम से पुनर्गठित किया गया। वॉल्ट डिज़्नी प्रोडक्शंस ने अपने आप को अमेरिकी एनीमेशन उद्योग में एक अगुवा के रूप में स्थापित किया जिसके बाद उसने खुद को लाइव-एक्शन फिल्म निर्माण, टेलीविजन और यात्रा के क्षेत्र में विस्तारित किया। अपने वर्तमान नाम को 1986 में अपनाते हुए, द वॉल्ट डिज़्नी कंपनी ने अपने मौजूदा कार्यकलापों का विस्तार किया और थिएटर, रेडियो, प्रकाशन और ऑनलाइन मीडिया पर केंद्रित विभागों को भी शुरू किया। इसके अलावा, इसने कंपनी में नए प्रभागों का गठन किया ताकि वह आम तौर पर अपने परिवार-उन्मुख प्रमुख ब्रांडों के अलावा अधिक परिपक्व सामग्री का विपणन कर सके.
इस कंपनी को अपने फिल्म स्टूडियो, वॉल्ट डिज़्नी मोशन पिक्चर्स ग्रुप के उत्पादों के लिए ज्यादा जाना जाता है, जो वर्तमान में हॉलीवुड के सबसे विशाल और जाने-माने स्टूडियो में से एक है। डिज़्नी, एबीसी (ABC) प्रसारण टेलीविजन नेटवर्क; केबल टेलीविजन नेटवर्क जैसे डिज़्नी चैनल, ईएसपीएन और एबीसी फैमिली; प्रकाशन, बिक्री और थिएटर प्रभागों का स्वामित्व रखता है और परिचालन भी करता है; और विश्व भर में 11 थीम पार्कों का मालिक और लाइसेंस प्रदाता है। 6 मई 1991 से यह कंपनी डो जोन्स इंड्सट्रियल ऐवरेज का एक घटक है। इस कंपनी द्वारा बनाया गया एक आरंभिक और मशहूर कार्टून, मिकी माउस, द वॉल्ट डिज़्नी कंपनी का आधिकारिक शुभंकर है।
1923-28: मूक युग
1923 के प्रारम्भ में, कैनसस सिटी, मिसौरी के ऐनीमेटर वॉल्ट डिज़्नी ने एक लघु फिल्म का निर्माण किया जिसका शीर्षक था ऐलिसेज़ वंडरलैंड, जिसमें बाल कलाकार वर्जिनिया डेविस को एनिमेटेड पात्रों से बातचीत करते हुए दर्शाया गया है। फिल्म वितरक मार्गरेट जे. विंकलर ने ऐलिसेज़ वंडरलैंड पर आधारित ऐलिस कॉमेडीज़ की पूरी श्रृंखला को वितरित करने की योजना के साथ डिज़्नी से संपर्क किया। अनुबंध पर हस्ताक्षर होने के बाद, वॉल्ट और उनके भाई रॉय डिज़्नी लॉस एंजिल्स, कैलिफोर्निया स्थानांतरित हो गए। 16 अक्टूबर 1923 को, उन्होंने अपने अंकल रॉबर्ट डिज़्नी के गराज में आधिकारिक तौर पर एक दुकान शुरू की, जो डिज़्नी ब्रदर्स कार्टून स्टूडियो की शुरुआत थी। कुछ ही महीने के भीतर, यह कंपनी लॉस एंजिल्स शहर के केंद्र में एक अचल संपत्ति कार्यालय के पीछे स्थानांतरित हो गयी, जहां 1927 तक ऐलिस कॉमेडीज़ के निर्माण पर काम जारी रहा. 1926 में, यह स्टूडियो लॉस एंजिल्स के सिल्वर लेक में हाइपीरियन एवेन्यू पर नवनिर्मित स्टूडियो में स्थानांतरित हो गया।
ऐलिस कॉमेडीज़ के समापन के बाद, डिज़्नी ने एक ऑल-कार्टून श्रृंखला विकसित की जिसमें उनका पहला मूल पात्र, ओसवाल्ड दी लकी रैबिट प्रस्तुत हुआ, जिसे यूनिवर्सल पिक्चर्स के माध्यम से विंकलर पिक्चर्स द्वारा वितरित किया गया। फरवरी 1928 में अनुबंध खोने से पहले डिज़्नी ने ओसवाल्ड के केवल 26 शॉर्ट्स ही पूरे किए थे, जब विंकलर के पति चार्ल्स मिंटज़ ने उनकी वितरण कंपनी का अधिग्रहण कर लिया। मिंटज़ ने अपने स्वयं का एनीमेशन स्टूडियो शुरू करने के लिए यूब आइवर्क्स को छोड़कर डिज़्नी स्टूडियो के सभी एनिमेटरों को काम पर रख लिया।
1928-34: मिकी माउस और सिली सिम्फनीज़
1928 में, ओसवाल्ड दी लकी रैबिट से हुए नुकसान की भरपाई करने के लिए, वॉल्ट डिज़्नी ने स्वयं मिकी माउस की रचना की. डिज़्नी की पहली आवाज वाली फिल्म स्टीमबोट विली 18 नवम्बर 1928 को रिलीज़ हुई, जिसमें मिकी नाम के कार्टून ने अभिनय किया था। यह तीसरा मिकी माउस कार्टून था, इसके पहले के दो थे प्लेन क्रेज़ी (छह महीने पहले जारी) और दी गेलोपिन गौचो (पहले बनी, लेकिन बाद में जारी हुई). यह सिंक्रनाइज़ आवाज़ वाला भी पहला कार्टून था। डिज़्नी ने पावर्स द्वारा निर्मित पैट पॉवर्स सिनेफोन प्रणाली का इस्तेमाल किया, जिसके लिए उन्होंने ली डी फोरेस्ट के फ़ोनोंफिल्म प्रणाली का प्रयोग किया। स्टीमबोट विली का प्रीमियर 1691 ब्रॉडवे, 52वें और 53वें स्ट्रीट के बीच, न्यूयॉर्क शहर के बी.एस. मॉसेस कालोनी थियेटर में हुआ, जो अब द ब्रॉडवे थिएटर है।
डिज़्नी ने मिकी माउस और अन्य पात्रों के साथ कार्टूनों का निर्माण करना जारी रखा और सिली सिमफ्नीज़ श्रृंखला को शुरू किया, जिसका विज्ञापन "मिकी माउस प्रस्तुत करता है एक वॉल्ट डिज़्नी सिली सिम्फ्नी" के रूप में किया। 1932 में, डिज़्नी ने टेक्नीकलर (1935 के अंत तक) के साथ एक अनन्य अनुबंध पर हस्ताक्षर किया ताकि रंगीन कार्टूनों का निर्माण किया जा सके, जिसकी शुरुआत फ्लावर्स एंड ट्रीज़ (1932) से की गई। डिज़्नी ने अपने कार्टूनों को पावर्स सेलिब्रिटी पिक्चर्स (1928-1930), कोलंबिया पिक्चर्स (1930-1932) और यूनाईटेड आर्टिस्ट्स (1932-1937) के माध्यम से रिलीज़ किया। मिकी माउस श्रृंखला और सिली सिमफ्नी श्रृंखला की लोकप्रियता ने डिज़्नी को उनकी पहली फीचर लंबाई वाली एनीमेशन की योजना बनाने की अनुमति दी.
1934-45: स्नो व्हाइट एंड द सेवेन ड्वार्फ्स और द्वितीय विश्व युद्ध
एनीमेशन की सीमाओं को और भी आगे बढ़ाने का निर्णय लेते हुए, डिज़्नी ने फीचर लंबाई की अपनी पहली एनिमेटेड फिल्म का निर्माण 1934 में शुरू किया। पूर्ण होने में तीन वर्ष का समय लेने के बाद, स्नो व्हाइट एंड द सेवेन ड्वार्फ्स, जो ग्रिम ब्रदर्स की परी-कथा पर आधारित थी का प्रीमियर दिसम्बर 1937 में हुआ और 1939 तक यह फिल्म उस समय की सर्वाधिक आय अर्जित करने वाली फिल्म बन गई। स्नो व्हाईट को RKO रेडियो पिक्चर्स के माध्यम से वितरित किया गया, RKO ने युनाइटेड आर्टिस्ट के डिज़्नी की लघु फिल्मों के भविष्य के टेलेविज़न अधिकारों को हासिल करने के प्रयास के बाद जुलाई 937 में डिज़्नी के उत्पाद का वितरण हासिल किया।
स्नो व्हाईट से हुए मुनाफे का इस्तेमाल करते हुए, डिज़्नी ने बरबैंक, कैलिफोर्निया में नए 51 acre स्टूडियो परिसर के निर्माण को वित्तपोषित किया। इस नए वॉल्ट डिज़्नी स्टूडियो को, जहां आज भी कंपनी का मुख्यालय स्थित है, उसे 1939 के अंत तक पूरा कर लिया गया और व्यापार के लिए खोल दिया गया। अगले वर्ष, वॉल्ट डिज़्नी प्रोडक्शंस ने अपना प्रारंभिक सार्वजनिक प्रस्ताव रखा.
स्टूडियो ने एनिमेटेड शॉर्ट्स और फीचर को रिलीज़ करना जारी रखा, पिनोचियो (1940), फैंटेज़िया (1940), डम्बो (1941) और बांबी (1942). द्वितीय विश्व युद्ध की शुरुआत के साथ, बॉक्स ऑफिस पर मुनाफा कम होने लगा. पर्ल हार्बर पर हमले के बाद जब संयुक्त राज्य अमेरिका युद्ध में शामिल हो गया, तो डिज़्नी के कई एनिमेटरों को सशस्त्र बलों में भर्ती कर लिया गया और खुद स्टूडियो को ही अमेरिकी सेना द्वारा अस्थायी रूप से अपने काम के लिए इस्तेमाल किया गया। अमेरिकी सरकार ने स्टूडियो को प्रशिक्षण और प्रचार फिल्मों के निर्माण के लिए नियुक्त किया, जिससे डिज़्नी को आवश्यक धन की प्राप्ति होती रही. फीचर लम्बाई की विक्ट्री थ्रू एयर पॉवर और लघु एजुकेशन फॉर डेथ (दोनों 1943) जैसी फ़िल्में, युद्ध प्रयासों के लिए जन समर्थन हासिल करने के लिए बनाई गई थीं। यहां तक कि स्टूडियो के पात्रों ने भी इस कार्य में हिस्सा लिया, जिसके तहत डोनाल्ड डक कई हास्य लघु प्रचार फिल्मों में प्रस्तुत हुआ, जिसमें शामिल है अकादमी पुरस्कार विजेता, डेयर फूरर्स फेस (1943).
1946-54: युद्ध-पश्चात और टेलीविज़न
1950 में सिंड्रेला के प्रदर्शन ने साबित कर दिया कि फीचर लंबाई वाले एनीमेशन अभी भी बाजार में सफल हो सकते हैं। इस अवधि में जारी होने वाली फिल्मों में शामिल थी ऐलिस इन वंडरलैंड (1951) और पीटर पैन (1953) दोनों का निर्माण युद्ध शुरू होने से पहले शुरू हो चूका था और डिज़्नी की पहली ऑल-लाइव एक्शन फिल्म ट्रेज़र आइलैंड (1950). अन्य आरंभिक ऑल-लाइव एक्शन डिज़्नी फिल्मों में शामिल है द स्टोरी ऑफ़ रॉबिन हूड एंड हिज़ मेरी मेन (1952), द सोर्ड एंड द रोज़ (1953) और 20,000 लीग्स अंडर द सी (1954). डिज़्नी ने RKO के साथ अपने वितरण अनुबंध को 1953 में समाप्त कर दिया और अपनी स्वयं की वितरण इकाई, बुएना विस्टा डिस्ट्रिब्युशन का गठन किया।
दिसम्बर 1950 में, वॉल्ट डिज़्नी प्रोडक्शंस और कोका कोला कंपनी ने टेलीविजन में डिज़्नी के प्रथम उद्यम के लिए हाथ मिलाया जो एनबीसी टेलीविजन नेटवर्क का विशेष कार्यक्रम एन आवर इन वंडरलैंड था। अक्टूबर 1954 में, एबीसी नेटवर्क ने डिज़्नी के प्रथम नियमित टेलीविजन श्रृंखला, डिजनीलैंड की शुरूआत की, जो एक सबसे अधिक समय तक चलने वाली प्राइमटाइम श्रृंखला बनी. डिज़्नीलैंड ने डिज़्नी को नई परियोजनाओं को आरम्भ करने और पुरानी को प्रसारित करने के लिए एक मंच की अनुमति दी और अनाहिम, कैलिफोर्निया के नज़दीक संतरे के एक बागान के बीच में स्थित डिज़्नी के अगले उद्यम के वित्तपोषण और विकास में एबीसी उसका एक सहभागी बन गया।
1955-65: डिज़्नीलैंड
1954 में, वॉल्ट डिज़्नी ने अपनी डिजनीलैंड श्रृंखला का इस्तेमाल जिस कार्य में किया वह आगे चलकर डिजनीलैंड पार्क बना, यह विचार इस इच्छा से उभरा कि ऐसी कोई जगह हो जहां माता-पिता और बच्चे, दोनों ही एक साथ आनंद ले सकें. 18 जुलाई 1955 को, वॉल्ट डिज़्नी ने आम जनता के लिए डिज़्नीलैंड को खोल दिया. 17 जुलाई 1955 को, सजीव टेलीविजन प्रसारण के साथ डिजनीलैंड का पूर्वावलोकन किया गया, जिसे आर्ट लिंकलेटर और रोनाल्ड रीगन द्वारा आयोजित किया गया था। एक अस्थिर शुरूआत के बाद, डिजनीलैंड ने विकास करना और देश भर और दुनिया भर के पर्यटकों को आकर्षित करना जारी रखा. 1959 में किये गए एक प्रमुख विस्तार के अंतर्गत अमेरिका की पहली मोनोरेल प्रणाली शामिल थी।
1964 न्यू यॉर्क वर्ल्ड्स फेयर के लिए, डिज़्नी ने विभिन्न प्रायोजकों के लिए चार भिन्न आकर्षण तैयार किये, जिनमें से प्रत्येक ने किसी न किसी रूप में डिजनीलैंड में अपनी जगह बनाई. इस समय के दौरान, वॉल्ट डिज़्नी गुप्त रूप से एक दूसरे डिज़्नी थीम पार्क के लिए नई साइट की खोज भी कर रहा था। नवंबर 1965 में, "डिज़्नी वर्ल्ड" की घोषणा की गई, जिसमें थीम पार्क, होटल और यहां तक कि हज़ारों एकड़ की जमीन पर एक मॉडल शहर की भी योजना थी जिसे ऑरलैंडो, फ्लोरिडा के बाहर बनाया जाना था।
डिज़्नी ने 1950 के दशक में अपनी प्रतिभा को टेलीविजन पर केन्द्रित रखा. सोमवार से शुक्रवार तक इसका दोपहर का बच्चों का कार्यक्रम द मिकी माउस क्लब, जिसमें इसके युवा चूहे शामिल थे, उसका प्रीमियर अपार सफलता के साथ 1955 को हुआ और ऐसी ही सफलता फेस पार्कर अभिनीत डेवी क्रौकेट लघु श्रृंखला को भी मिली, जिसे डिजनीलैंड संकलन कार्यक्रम में प्रसारित किया गया। दो साल बाद, ज़ोरो श्रृंखला भी उतनी ही लोकप्रिय हुई और जिसके अलग-अलग एपिसोड डिज़्नीलैंड श्रृंखला पर दिखाए गए। ऐसी सफलता के बावजूद, वॉल्ट डिज़्नी प्रोडक्शंस ने 1960 के दशक में टेलीविजन उपक्रमों में कम ही निवेश किया, जिसका अपवाद एक लम्बी चलने वाली संकलन श्रृंखला थी, जिसे बाद में द वंडरफुल वर्ल्ड ऑफ़ डिज़्नी के रूप में जाना गया।
1966-71: वॉल्ट और रॉय डिज़्नी की मृत्यु और वॉल्ट डिज़्नी वर्ल्ड
15 दिसम्बर 1966 को, वॉल्ट डिज़्नी की फेफड़ों के कैंसर से मृत्यु हो गई और रॉय डिज़्नी ने कंपनी के चेयरमैन, सीईओ और अध्यक्ष के रूप में कार्यभार सम्भाला. उनके प्रथम कार्यों में से एक था अपने भाई और उसके स्वप्न के प्रति सम्मान स्वरूप डिज़्नी वर्ल्ड का नाम बदलकर "वॉल्ट डिज़्नी वर्ल्ड" रखना.
1967 में, आखिरी दो फ़िल्में जिन पर वॉल्ट ने सक्रिय रूप से काम किया था, जारी की गईं: एनिमेटेड फीचर द जंगल बुक और संगीतमय द हैपीएस्ट मिलिओनेयर. स्टूडियो ने 1960 के दशक के अंत में कई कॉमेडी को रिलीज़ किया जिसमें शामिल थी द लव बग (1968) और द कंप्यूटर वोर टेनिस शूज़ (1969), जिसमें अभिनय किया डिज़्नी के एक नवीन पात्र ने, कर्ट रसेल. 1970 का दशक, "वॉल्ट-पश्चात" डिज़्नी के प्रथम एनिमेटेड फीचर द अरिस्टोकैट्स की रिलीज़ के साथ शुरू हुआ, जिसके बाद 1971 के बेडनौब्स एंड ब्रूमस्टिक्स के साथ फंतासी संगीतमय की तरफ वापसी हुई.
1 अक्टूबर 1971 को, वॉल्ट डिज़्नी वर्ल्ड जनता के लिए खुल गया, जहां राय डिज़्नी ने व्यक्तिगत रूप से इस सुविधा को उस महीने बाद में समर्पित किया। दो महीने बाद, 20 दिसम्बर 1971 को, राय डिज़्नी की मृत्यु एक पक्षाघात से हो गई, जिसके बाद यह कंपनी डॉन टाटम, कार्ड वॉकर और वॉल्ट के दामाद रौन मिलर के नियंत्रण में आ गई, सभी को वॉल्ट और रॉय ने प्रशिक्षित किया था।
1972-84: फ़िल्मी रुग्णता और नया नेतृत्व
जबकि वॉल्ट डिज़्नी प्रोडक्शंस ने 1970 के पूरे दशक में पारिवारिक फ़िल्में प्रदर्शित करना जारी रखा, जैसे इस्केप टु व्हिच माउन्टेन (1975) और फ्रीकी फ्राइडे (1976), इन फिल्मों ने बॉक्स ऑफिस पर वह कमाल नहीं दिखाया जो पूर्व की फिल्मों ने दिखाया था। एनीमेशन स्टूडियो को, तथापि रॉबिन हूड (1973), द रेस्क्यूअर्स (1977) और द फ़ॉक्स एंड द हाउंड (1981) से सफलता मिली.
स्टार वार की लोकप्रियता से प्रेरित होकर, डिज़्नी स्टूडियो ने 1979 में रोमांचकारी विज्ञान गल्प द ब्लैक होल का निर्माण किया।द ब्लैक होल डिज़्नी की प्रथम फिल्मों से थी जिसे पीजी रेटिंग दी गई थी, पहली फिल्म थी टेक डाउन जो 1979 में ही जारी हुई थी। इन फिल्मों का प्रदर्शन और डिज़्नी की पीजी रेटेड अन्य फिल्मों जैसे ट्रोन (1982) के रिलीज़ ने डिज़्नी के सीईओ रॉन मिलर को डिज़्नी के एक ब्रांड के रूप में टचस्टोन पिक्चर्स का गठन करने के लिए प्रेरित किया ताकि वयस्क-उन्मुख अधिक सामग्री जारी की जा सके. टचस्टोन की प्रथम रिलीज थी 1984 की कॉमेडी स्प्लैश, जो बॉक्स ऑफिस पर सफल रही.
जबकि द वंडरफुल वर्ल्ड ऑफ़ डिज़्नी प्राइम-टाइम पर मुख्य बना हुआ था, डिज़्नी ने 1970 के दशक में टेलीविजन की ओर वापसी की और संघ द्वारा कार्यक्रमों का प्रसारण किया जैसे कि संकलन श्रृंखला द माउस फैक्टरी और मिकी माउस क्लब का एक संक्षिप्त पुनरुद्धार. 1980 में, डिज़्नी ने विडेओ कसेट के नए उभरते बाजार का लाभ उठाने के लिए वॉल्ट डिज़्नी होम वीडियो शुरू किया। 18 अप्रैल 1983 को, डिज़्नी चैनल ने देश भर में केबल प्रणाली पर सदस्यता-स्तरीय चैनल के रूप में शुरूआत की, जहां इसकी महान फिल्मों और टीवी श्रृंखलाओं की विशाल लाइब्रेरी शामिल थी और साथ में मूल प्रोग्रामिंग और परिवार-अनुकूल तृतीय-पक्षीय पेशकश भी थे।
डिज़्नी चैनल और नए थीम पार्क की रचनाओं की सफलता के बावजूद, वॉल्ट डिज़्नी प्रोडक्शंस आर्थिक रूप से कमजोर था। इसका फिल्म पुस्तकालय मूल्यवान था, लेकिन इसने वर्तमान सफलता की पेशकश कुछ कम ही की और इसका नेतृत्व दल अन्य स्टूडियो के साथ मुकाबला करने में असमर्थ था, विशेष रूप से डॉन ब्लूथ के कार्य, जिसने 1979 में इस कंपनी को त्याग दिया. 1984 में, फाइनेंसर साउल स्टाइनबर्ग ने वॉल्ट डिज़्नी की विभिन्न संपत्तियों को बेचने के इरादे से इसके शत्रुतापूर्ण अधिग्रहण का प्रयास शुरू किया। डिज़्नी ने मित्र निवेशकों की सहायता से इस प्रयास को सफलतापूर्वक विफल कर दिया और सिड बास और रॉय डिज़्नी के पुत्र रॉय एडवर्ड डिज़्नी ने कंपनी को चलाने के लिए पैरामाउंट पिक्चर्स से माइकल आइजनर और जेफरी काट्ज़ेनबर्ग को और वार्नर ब्रदर्स पिक्चर्स से फ्रैंक वेल्स को शामिल किया।
1984-2004: आइजनर युग
अध्यक्ष के रूप में वेल्स फ्रैंक के साथ माइकल आइजनर को सीईओ के लिए पैरामाउंट पिक्चर्स से लाया गया। उन्होंने अपने साथ नेतृत्व दृष्टि लाई और थीम पार्क के विस्तार और सिनेमा हॉल के प्रदर्शन की गुणवत्ता में सुधार लाने पर बल दिया.
2005-अब तक
8 जुलाई 2005 को, वॉल्ट डिज़्नी के भतीजे, रॉय ई. डिज़्नी एक सलाहकार के रूप में कंपनी में लौटे और एक नए शीर्षक अवकाश प्राप्त गैर-वोटिंग निदेशक के साथ. वॉल्ट डिज़्नी पार्क एंड रिज़ोर्ट्स ने 17 जुलाई को डिजनीलैंड पार्क की 50वीं वर्षगांठ मनाई और 12 सितंबर को हांगकांग डिजनीलैंड खोला. वॉल्ट डिज़्नी फ़ीचर एनिमेशन ने चिकन लिटिल रिलीज़ किया, यह कंपनी की पहली फिल्म थी जिसमें 3-डी एनिमेशन का उपयोग किया गया था। 1 अक्टूबर को, रॉबर्ट आइगर ने सीईओ के रूप में माइकल आइजनर का स्थान लिया। आइजनर ने संविदात्मक अधिकारों और सुविधाओं को भी त्याग दिया जिसमें शामिल था कॉर्पोरेट जेट का प्रयोग और बरबैंक स्टूडियो में एक कार्यालय. मीरामैक्स के सह-संस्थापक बॉब वाइनस्टाइन और हार्वे वाइनस्टाइन भी अपना निजी स्टूडियो गठित करने के लिए कंपनी से निकल गए।
यह देखते हुए कि पिक्सर के साथ डिज़्नी के सम्बन्ध कमज़ोर होते जा रहे हैं, अध्यक्ष और सीईओ रॉबर्ट आइगर ने पिक्सर एनिमेशन स्टूडियो के मुखियाओं, स्टीव जॉब्स और एड कैट्मुल के साथ संभावित विलय को लेकर बातचीत शुरू की. 23 जनवरी 2006 को यह घोषणा की गई कि डिज़्नी $7.4 बीलियन मूल्य के ऑल-स्टॉक लेनदेन में पिक्सर को खरीदेगा. सौदे को 5 मई को अंतिम रूप दिया गया और इससे Apple (एप्पल) के सीईओ स्टीव जॉब्स 7% के साथ डिज़्नी के व्यक्तिगत रूप से सबसे बड़े शेयरधारक बन गए और कंपनी के एक निदेशक भी. एड कैट्मुल और जॉन लासेटर वॉल्ट डिज़्नी और पिक्सर एनिमेशन स्टूडियो के अध्यक्ष बन गए।
कंपनी एक लंबे समय तक एक वरिष्ठ अधिकारी और बड़े शेयरधारक के रूप में काम करने के बाद, निदेशक एमेरिटस रॉय ई. डिज़्नी की मृत्यु 16 दिसम्बर 2009 को उदार कैंसर से हो गई। अपनी मृत्यु के समय, उनके पास डिज़्नी के कुल शेयर का मोटे तौर पर 1% था जिसका मूल्य 16 मीलियन था। कुल मिलाकर वे डिज़्नी परिवार के अंतिम सदस्य थे जो कंपनी के संचालन में सक्रिय रूप से शामिल थे और उसमें काम करते थे।
31 दिसम्बर 2009 को, डिज़्नी कंपनी ने $4.24 बीलियन में मार्वेल इंटरटेनमेंट का अधिग्रहण किया। डिज़्नी ने कहा कि कंपनी का उनका अधिग्रहण मार्वेल के उत्पादों को प्रभावित नहीं करेगा, न तो मार्वेल के किसी पात्र की प्रकृति को बदला जाएगा.
अक्टूबर 2009 में, आइगर द्वारा रखे गए डिज़्नी चैनल के अध्यक्ष रिच रॉस ने कंपनी के अध्यक्ष के रूप में डिक कुक की जगह ली और नवम्बर में पारिवारिक उत्पादों पर ध्यान केन्द्रित करने लिए कंपनी का पुनर्गठन शुरू किया। बाद में जनवरी 2010 में, डिज़्नी ने टचस्टोन का आकार घटाने के बाद मीरामैक्स को बंद करने का फैसला किया, लेकिन एक महीने बाद, उन्होंने मीरामैक्स ब्रांड और उसके 700 शीर्षक फिल्म लाइब्रेरी की बिक्री शुरू की. 12 मार्च को, रॉबर्ट ज़ेमेकिस की कंपनी इमेजमूवर्स डिजिटल को, जिसे डिज़्नी ने 2007 में खरीदा था, बन्द कर दिया गया। अप्रैल 2010 में, नैशविले में डिज़्नी का ग्राम्य संगीत लेबल, लिरिक स्ट्रीट को बन्द कर दिया गया। मई 2010 में, कंपनी ने पावर रेंजर्स ब्रांड को वापस हाइम साबन को बेच दिया, साथ ही साथ इसके 700 एपिसोड के पुस्तकालय को भी. जून में, कंपनी ने जैरी ब्रकहाइमर की फिल्म परियोजना किलिंग रोमेल को रद्द कर दिया. सितम्बर 2010 में, डिज़्नी इंटरएक्टिव स्टूडियो का आकार छोटा कर दिया गया। नवम्बर में, दो एबीसी स्टेशनों को बेच दिया गया।
अक्टूबर 2010 में, टैंगल्ड की रिलीज़ से पहले, डिज़्नी ने खुलासा किया वे दर्शकों और पीढ़ियों में परिवर्तन के साथ राजकुमारी वाले युग से बाहर आना चाहते हैं।
कंपनी प्रभाग
वॉल्ट डिज़्नी कंपनी चार मुख्य प्रभागों के रूप में संचालित होती है: द वॉल्ट डिज़्नी स्टूडियोज़ या स्टूडियो इंटरटेनमेंट जिसमें शामिल है कंपनी की फ़िल्में, रिकॉर्डिंग लेबल और नाट्य प्रभाग; पार्क एंड रिजौर्ट्स, जिसमें हैं कंपनी के थीम पार्क, क्रूज लाइन और अन्य यात्रा संबंधी संपत्तियां; डिज़्नी कंज्यूमर प्रौडक्ट्स जो खिलौने, कपड़े और डिज़्नी के स्वामित्व वाली संपत्तियों पर आधारित अन्य वस्तुओं का उत्पादन करता है और मीडिया नेटवर्क, जिसमें शामिल है कंपनी का टेलीविजन और इंटरनेट प्रचालन.
इसकी मुख्य मनोरंजन सुविधाओं और शेयरधारिता में शामिल है वॉल्ट डिज़्नी मोशन पिक्चर्स ग्रुप, डिज़्नी संगीत समूह, वॉल्ट डिज़्नी थियेट्रिकल, डिज़्नी एबीसी टेलीविजन ग्रुप, रेडियो डिज़्नी, ईएसपीएन इंक, डिज़्नी इंटरएक्टिव मीडिया ग्रुप, डिज़्नी कंज्यूमर प्रौडक्ट्स और मार्वेल इंटरटेनमेंट. इसके रिजौर्ट्स और और विविध सम्पतियों में शामिल है वॉल्ट डिज़्नी पार्क्स एंड रिजौर्ट्स, डिजनीलैंड रिज़ॉर्ट, वॉल्ट डिज़्नी वर्ल्ड रिज़ॉर्ट, टोक्यो डिज़्नी रिज़ॉर्ट, डिज़्नीलैंड पेरिस, यूरो डिज़्नी एस.सी.ए, हांगकांग डिजनीलैंड रिज़ॉर्ट, डिज़्नी वेकेशन क्लब और डिज़्नी क्रूज.
आलोचना
डिज़्नी की कुछ एनिमेटेड पारिवारिक फिल्मों ने इस आरोप के कारण विवाद को जन्म दिया कि उनमें छिपे यौन संदर्भ मौजूद थे, ये फ़िल्में थी द लिटिल मरमेड (1989), अलादीन (1992) और द लॉयन किंग (1994). द रेस्क्यूअर्स (1977) और हु फ्रेम्ड रॉजर रैबिट (1988) के कुछ संस्करणों में यौन सामग्रियों के मौजूद होने के कारोपों के कारण इन फिल्मों को वापस लिया गया और संशोधित किया गया।
कुछ धार्मिक कल्याण समूह, जैसे कि कैथोलिक लीग ने प्रीस्ट (1994) और डौग्मा (1999) जैसी फिल्मों का विरोध किया। एक किताब जिसका शीर्षक था ग्रोइंग अप गे, जिसे डिज़्नी के स्वामित्व वाले हाइपीरियन प्रेस ने प्रकाशित किया था और साथ ही साथ कंपनी द्वारा समान-लिंगी घरेलु-साथी के लिए लाभ विस्तार करने के कारण डिज़्नी और उसके विज्ञापनदाताओं का कैथोलिक लीग, द असेम्ब्लीज़ ऑफ़ गौड युएसए, अमेरिकन फैमिली एसोसिएशन और अन्य रूढ़िवादी समूहों द्वारा बहिष्कार किया गया।  अधिकांश संगठनों द्वारा बहिष्कार को 2005 तक बंद कर दिया गया। इन सामाजिक विवादों के अलावा, कंपनी पर उन कारखानों के सम्बन्ध में मानव अधिकारों के उल्लंघन का आरोप भी लगा जहां उनके माल का उत्पादन किया जाता है।
पूर्ण अधिग्रहण
1 मीरामैक्स को 2010 में फिल्मयार्ड होल्डिंग्स, LLC को बेचा गया।
2 DiC को नवंबर 2000 में वापस एंडी हेवार्ड को बेच दिया गया और 23 जुलाई 2008 को कुकी जार समूह का विलय DiC के साथ कर दिया.
3 द मपेट्स टेक मैनहट्टन, मपेट्स फ्रॉम स्पेस और कर्मिट्स स्वाम्प इअर्स को बाहर रखा, जिसका स्वामित्व सोनी पिक्चर्स के पास था और इट्स ए वेरी मेरी मपेट क्रिसमस मूवी जिसका स्वामित्व एनबीसी यूनिवर्सल के पास था। मपेट्स के रचनाकार जिम हेंसन प्रोडक्शंस, फ्रैगल रॉक के मालिक बने रहे. सीसम स्ट्रीट के मपेट्स को गैर-लाभ सीसम वर्कशॉप को 2001 में बेच दिया गया .
4 विंकलर प्रोडक्शंस और वाल्टर लान्त्ज़ ओसवाल्ड कार्टून को बाहर करना, जिनका स्वामित्व अभी भी एनबीसी यूनिवर्सल के पास है।
5 डिज़्नी द्वारा अधिग्रहण के बाद नाम को इमेजमूवर्स डिजिटल कर दिया जाता है; 2011 में बंद करने की योजना.
कार्तिकेय काक
कार्तिकेय काक (जन्म 4 अक्टूबर 1996) एक भारतीय क्रिकेटर हैं। उन्होंने अपना ट्वेंटी 20 डेब्यू 10 जनवरी 2021 को किया था, 2020-21 सैयद मुश्ताक अली ट्रॉफी में हैदराबाद के लिए।
नंदवरमु (कर्नूलु)
नंदवरमु (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
दीपक पुरी
पुरी ने शुरू में तेल कंपनी ईएसएसओ के साथ जूनियर कार्यकारी के रूप में काम किया था - 1962 में कोलकाता में, और बाद में शालीमार पेंट्स के साथ। 1964 में, पुरी ने अपनी पहली कंपनी, कलकत्ता में धातु उद्योग, एल्यूमीनियम के तारों और फर्नीचर के कारोबार शुरू किया था। दो साल बाद, उन्होने कारोबार को विनिर्माण के रूप का रूप दे दिया। कलकत्ता में श्रम मुद्दों के कारण, उन्होंने 1983 में नई दिल्ली में स्थानांतरित करने का निर्णय लिया। जहां उन्होंने स्विटज़रलैंड स्थित मोजर बेयर के साथ मोजर बेयर इंडिया के संयुक्त उपक्रम को शुरू किया था।
पुरी ने वरिष्ठ कांग्रेस नेता और पूर्व केंद्रीय मंत्री कमलनाथ की बहन नीता पुरी से शादी की है और उनका एक बेटा रातुल भी है । नीता और रतुल दोनों ही मोजर बेयर का हिस्सा हैं।
अयाज लतीफ पालिजो
अयाज लतीफ पालिजो ( सिंधी,   ) (जन्म 15 नवंबर 1968, थट्टा, सिंध, पाकिस्तान ) एक राजनेता, वकील, कार्यकर्ता, लेखक और शिक्षक हैं। पालिजो क़ोमी अवामी तहरीक (पीपुल्स नेशनल मूवमेंट) के वर्तमान अध्यक्ष हैं, सिंध प्रोग्रेसिव नेशनलिस्ट एलायंस (एसपीएनए) के केंद्रीय संयोजक और संस्थापक हैं, जो ग्रैंड डेमोक्रेटिक एलायंस (जीडीए) के संस्थापकों और केंद्रीय महासचिवों में से एक हैं। 2007 से, उन्होंने सिंध के दक्षिणपूर्वी पाकिस्तान प्रांत के विभाजन पर आपत्ति जताते हुए वामपंथ का प्रतिनिधित्व किया है।
प्रारंभिक जीवन और शिक्षा
पालिजो की मां जीजी जरीना बलूच एक बलूच महिला अधिकार कार्यकर्ता, सिंधीयानी तहरीक की संस्थापक, लेखिका, कलाकार और शिक्षिका थीं। उनके पिता रसूल बक्स पालिजो एक सिंधी वामपंथी, विद्वान, लेखक और अवामी तहरीक के संस्थापक थे।
ग्यारह साल की उम्र में, पालिजो गुलन जहरा बारिरा और कोमी अवामी तहरीक की बच्चों की शाखा सुजाग बार तहरीक के केंद्रीय महासचिव थे। वह तब एक विश्वविद्यालय के छात्र कार्यकर्ता थे।
कलाबाग बांध
उनकी पार्टी का घोषणापत्र सिंध और प्रगतिशील पाकिस्तान को समृद्ध करने में सामाजिक न्याय, शांति, समानता और प्रांतीय स्वायत्तता के उद्देश्यों पर आधारित है। अयाज लतीफ पालिजो और QAT भ्रष्टाचार, सामंतवाद, जबरन धर्मांतरण, आतंकवाद और कालाबाग बांध के निर्माण के सख्त खिलाफ हैं।
कराची मुहबत-ए-सिंध (सिंध का प्यार) रैली और ट्रेन मार्च
मई 2012 में, कूमी अवामी तहरीक (QAT) पार्टी के सदस्यों और कार्यकर्ताओं ने विदेशी प्रायोजित मोहाजिर प्रांत के गठन के खिलाफ कराची में मुहबत-ए-सिंध (सिंध का प्यार) रैली का आयोजन किया। कराची सहित सिंध के सभी जिलों में कई मोहब्बत-ए-सिंध रैलियों की निरंतरता में, अयाज लतीफ पालिजो ने 03 दिनों की मोहब्बत-ए-सिंध ट्रेन मार्च का नेतृत्व किया, जो सभी लोगों के लिए सद्भाव और प्रेम के संदेश के साथ कराची से शुरू हुआ। पाकिस्तान के, मार्च का हर रेलवे स्टेशन पर गर्मजोशी से स्वागत किया गया और संसद भवन इस्लामाबाद के सामने एक विशाल धरने के साथ समाप्त हुआ।
मुहबत-ए-सिंध की रैली पर आतंकियों ने हमला किया
2012 में मुहबत-ए-सिंध (सिंध का प्यार) रैली में पुरुषों के बराबर संख्या में महिलाएं शामिल हुईं। मार्च करने वालों पर नवा लेन, पान मंडी और जूना मार्केट के पास हमला किया गया। ग्यारह लोग मारे गए और लगभग तीस घायल हो गए। पालिजो ने घटना को उजागर करने के लिए सिंध में एक शांतिपूर्ण हड़ताल की प्रेस को घोषणा की और कहा कि हमलावरों को पकड़े जाने तक उनकी पार्टी विरोध प्रदर्शन करेगी। अयाज लतीफ पालिजो ने घोषणा की कि उर्दू भाषी सिंधियों सहित सिंध के सभी स्थायी निवासी हमारे भाई हैं और उन्हें सिंध की बेहतरी और पाकिस्तान में एकता, विकास और शांति के लिए एकजुट होना चाहिए।
ल्यारी रैली
मुहब्बत-ए-सिंध रैली के दो महीने बाद शनिवार, 14 जुलाई 2012 को, पालिजो ने घोषणा की कि शहीदान-ए-मुहब्बत-ए-सिंध जलसा रविवार, 15 जुलाई को गबोल पार्क, ल्यारी में होगा। पालिजो ने अपने भाषण में कहा, "हमें ल्यारी और कराची के अन्य हिस्सों में प्रवेश करने से कोई नहीं रोक सकता।" पालिजो ने सिंध सरकार की आलोचना करते हुए कहा कि उनकी रैली को रोकने के लिए सिंध सरकार द्वारा 4000 पुलिसकर्मियों को तैनात किया गया था। घोषणा के बाद, सिंध के गृह मंत्री ने पालिजो की गिरफ्तारी का आदेश दिया और पालिजो को हमलों की धमकी मिली।
2013 पाकिस्तान के आम चुनाव
11 मई 2013 को आम चुनाव हुए। पालिजो पीएस-47 कासिमाबाद, हैदराबाद निर्वाचन क्षेत्र से उम्मीदवार थे। पालिजो 14,901 मतों से चुनाव हार गए। पालिजो ने सिंध उच्च न्यायालय में परिणाम को चुनौती दी और फिर से चुनाव कराने के लिए कहा। उन्होंने दावा किया कि मतदान केंद्रों पर उनके एजेंटों को परेशान किया गया।
4 जनवरी 2014 को मुत्तहिदा कौमी मूवमेंट (एमक्यूएम) के अल्ताफ हुसैन ने एक अलग प्रांत की मांग की। पालिजो ने असहमति जताई और हमले और विरोध की धमकी दी। दो दिन बाद MQM ने वसीम अख्तर और कुंवर नवीद के नेतृत्व में अयाज लतीफ पालिजो के साथ इस मामले पर चर्चा करने के लिए एक प्रतिनिधिमंडल भेजा और उन्हें समझाया कि वे सिंध का विभाजन या एक अलग प्रांत नहीं चाहते हैं, वे सिर्फ कराची में स्थानीय सरकार के लिए शक्तियां चाहते हैं।. पालिजो ने हड़ताल और विरोध प्रदर्शन को बंद कर दिया।
पंजाब केसरी
पंजाब केसरी भारत का प्रमुख दैनिक हिन्दी समाचार पत्र है। यह भारत के पंजाब, हरियाणा, राजस्थान, दिल्ली, जम्मू कश्मीर आदि राज्यों के विभिन्न नगरों से प्रकाशित होता है। बे,मौसम हुयी बरसात से फसली नुकसान की भरपाई के लिए जिलाधिकारी के त्वारित निर्देश की समीक्षा रिपोर्ट!
जनपद-गोंडा
वैश्विक महामारी के संक्रमण से बचने बचाने के लिए जूझ रही समूची मानव श्रृंखला की जीविका के लिए अन्न की आपूर्ति करने वाले किसानों के माथे पर सिकन अच्छे संकेत नही देती! 1 मई को लगातार हुयी बरसात से तमाम किसानों की खड़ी अथवा कटी गेंहू की सफलों पर बुरा असर पड़ा हालांकि अगले दिन तासीर की गर्माहट और प्रशासन द्वारा राहत पहुंचाने की घोषणा से थोड़ी तसल्ली तो हुयी मगर कुछ सवाल जो किसानों की मायूसी दूर नही कर पा रहे उन सवालों का हल तलाशने की गुरेज इसलिए है ताकि किसानों के हल उनके खेतों में चल सकें। बरसात की वजह से हुए फसली नुकसान की भरपाई के लिए जिला प्रशासन की तरफ से सभी उपजिलाधिकारियों को जारी किये निर्देश में फसली नुकसान का सर्वे करने का आदेश दिया गया है साथ ही हेल्प लाइन नम्बर भी सार्वजनिक किये हैं ताकि जिन किसान भाइयों की फसलें नष्ट हुयी हैं वे सभी अपनी शिकायतें दर्ज करा दें ताकि उनकी नष्ट हुयी फसलों की भरपाई फसल बीमा योजना के तहत कराया जा सके।विदित रहे की प्रधानमन्त्री फसल बीमा योजना के तहत भरपाई की जायेगी इसके लिये किसी प्रकार विशेष राहत की अफवाहों पर बिलकुल ध्यान न दिया जाय ज्ञताव्य है की फसली बीमा एक ऐसी योजना है जिसमे बीमा की किस्तें निरन्तर किसानो के खाते से काटी जा रही है इसकी न कोई रसीद दी जाती है और न ही इसके प्रीमियम की किसी को जानकारी होती है केवल बैंक के स्टेटमेंट से ये जाना जा सकता है की किसानों के खाते से बीमा की राशि काटी गयी है।सीधे तौर पर अगर लिखा जाय तो फसलों पर दैवीय प्रकोप अथवा अन्य कारणों से नुकसान होने की घटनाये कभी कभार ही होती हैं इन आपदाओं से होने वाले नुकसान की भरपाई पूर्ण नही आंशिक होती है किन्तु बीमा के नाम पर समस्त किसानों के खाते से बीमा किस्तें निरन्तर काटी जाती है!प्रशासन द्वारा जारी सर्वे आदेश के बाद अब किसान बन्धुओं के बीच एक मध्य रेखा की चर्चा समाने आ रही है।बताया जा रहा है की सर्वे में उन्ही किसानों का आंकड़ा जुटाया जा रहा है,जो के.सी.सी.के माध्यम फसली ऋण लिए हुए हैं।शेष जो मध्यम अथवा बड़े किसान है उनके नुकसान की भरपाई नही की जा सकेगी!ऐसे में जिन बड़े व मझोले किसानों की फसलें सैकड़ों क्विंटल गेंहू की सफल बर्बाद हुयी है उनकी चिंता गहराती नज़र आ रहीं है।